Crete, Ctr. — Dreros — end 3rd/2nd c. BC
Region: Aegean Islands, incl. Crete (IG XI-[XIII]) — Crete 

θεος. τυχα. αγαθαι τυχαι επι των αιθαλεων κοσμιοντων των συγ κυδιλ αι κεφαλω πυρω ιππιω βισιωνος γραμματεος δε φιλιππου ταδε ωμοσαν αγελαοι παναζωστοι εκατον ογδοηκοντα ομνυω ταν εστιαν ταν εμ πρυτανειωι και τον δηνα τον αγοραιον και τον δηνα τον ταλλαιον και τον απελλωνα τον δελφινιον και ταν αθαναιαν ταν πολιουχον και τον απελλωνα τον ποιτιον και ταν λατουν και ταν αρτεμιν και τον αρεα και ταν αφροδιταν και τον ερμαν και τον αλιον και ταν βριτομαρπιν και τομ φοινικα και ταν αμφι[ω]ναν και ταγ γαν και τον ουρανον και ηρωας και ηρωασσας και κρανας και ποταμους και θεους παντας και πασας μη μαν εγω ποκα τοις λυττιοις καλως φρονησειν μητε τεχναι μητε μαχαναι μητε εν νυκτι μητε πεδ αμεραν και σπευσιω ο τι κα δυναμαι κακον ται πολει ται των λυττιων. δικαν δε και πρ[αξι]ων μηθεν ενορκον ημην. και τελομαι φιλοδρηριος και φιλοκνωσιος. και μητε ταμ πολιν προδωσειν ταν των δρηριων μητε ουρεια τα των δρηριων μηδε τα τωγ κν[ω]σιων μηδε ανδρας τοις πολεμιοις προδωσειν μητε δρηριους μητε κνωσιους μηδε στασιος αρξειν και τωι στασιζοντι αντιος τελομαι μηδε συνωμοσιας συναξειν μητε εμ πολει μητε εξοι τας πολεως μητε αλλωι συντελεσθαι ει δε τινας κα πυθωμαι συνομνυοντας εξαγγελιω του κοσμου τοις πλιασιν ει δε ταδε μη κατεχοιμι τους τε μοι θεους τους ωμοσα εμμανιας ημην παντας τε και πασας και κακιστωι ολεθρωι εξολλυσθαι αυτος τε και χρηια ταμα και μητε μοι γαν καρπον φερειν [μητε μοι γ]υναικας [τικτει]ν κατα φυ[σιν μητ]ε παματα [ευορκι]οντι δε μοι [τους] θεους τους [ωμοσα] ιλεους ημεν [και πολ]λα καγαθα δι[δο]μ[ε]ν ομνυω δε τος αυτος θεους η μαν εγω τογ κοσμον αι κα μη εξορκιξοντι ταν αγελαν τους τοκα εγδυομενους τον αυτον ορκον τονπερ αμες ομωμοκαμες εμβαλειν ες ταν βωλαν αι κα αποσταντι του μηνος του κομνοκαριου η του αλιαιου α δε β[ω]λα πραξαντων εκαστον τον κοσμιοντα στατηρας πεντακοσιους αφ ας κα εμβαληι αμερας εν τριμηνωι αι δε λισσος ειη αγγραψαντων ες δελφινιον οσσα κα μη πραξωντι χρηματα τουνομα επι πατρος και το πληθος του αργυριου εξονομαινοντες ο τι δε κα πραξοντι ταις εταιρειαισιν δασσασθωσαν ταις εμ πολει και αι πει τινεν ουρευωντι δρηριοι. αι δε μη πρα[ξαι]εν α βωλα αυ[τοι] τα διπλοα α[ποτει]σαντων πρα[ξαν]των δε οι ερευται οι των ανθρωπινων και δασσασθωσαν ταις εταιρειαισιν κατα ταυτα. ταδε υπομναματα τας δρηριας χωρας τας αρχαιας τοις επιγινομενοις αζωστοις τον τε ορκον ομνυμεν και κατεχειν. και οι μιλατιοι επεβωλευσαν εν ται νεαι νεμονηιαι ται πολει ται των δρηριων ενεκα τας χωρας τας αμας τας αμφιμαχομεθα. νικατηρ τας αγελας [-----] και ελαιαν εκαστον φυτευειν και τεθραμμεναν αποδειξαι ος δε κα μη [φ]υτευσει απ[ο]τεισει στατηρας πεντηκοντα.